’n Onwaarskynlike atleet, ’n teësinnige afrigter en die belangrikste wedloop van die jaar lei tot ’n wonderlike oomblik van selfontdekking.
Basketbal-afrigter John Harrison se lewe verander oornag wanneer die grootste aanleg in die omgewing onverwags sluit. Honderde gesinne verlaat die dorp en sy droom van ’n basketbal-kampioenskap spat aan skerwe. Wanneer die skoolhoof hom boonop vra om ’n sport af te rig wat hy nie ken of eens van hou nie, voel John gefrustreerd en begin sy doel en waarde bevraagteken. Dan leer ken hy ’n jong leerder wat met haar eie lewenskwessies worstel ...
Ook beskikbaar in Engels onder die titel Overcomer
Chris Fabry is ’n bekroonde skrywer en radiopersoonlikheid. Chris se romans het al drie Christy Awards, ’n ECPA Christian Book Award en Christianity Today se Book Award of Merit ontvang. Hy het in 1982 gegradueer aan W. Page Pitt School of Journalism by Marshall University. Chris kom oorspronklik van Wes-Virginië en bly nou saam met sy vrou, Andrea, in Arizona. Hulle het nege kinders. Besoek sy webwerf by www.chrisfabry.com
209 x 141 x 19mm
John Harrison het vir sy Cougars gesê die wedstryd gaan ’n bittereinder wees, en hy was reg. Dit is ’n verbete krap-en-klou-stryd en albei spanne speel goed, het nog net ’n paar foute gemaak en jaag elke los bal. Toe die fl uitjie die einde van die eerste helfte aankondig, is die Cougars met drie punte voor die Knights. In die span se aantrekkamer kry John sy gedagtes agtermekaar en put uit sy eie dae as speler. Hy weet presies hoe hierdie jong manne voel; die adr en alien, die seer spiere en die dryfkrag om te wen. Hy wil dit net so graag hê – dalk meer as hulle. “Ons gaan aanhou fokus om die bal in die net te kry,” sê hy. “Ons gaan hulle verdedigers aanval en foute afdwing. Dit is ons aand. Ons gaan hierdie wedstryd wen.”
You're reviewing: Die Oorwinnaar (Sagteband)